Arvi Kilpinen

Johan Arvid (Arvi) Kilpinen (27. huhtikuuta 1905 Espoo – 9. helmikuuta 1973 Toijala) oli suomalainen yrittäjä ja yritysjohtaja, joka sai kauppaneuvoksen arvonimen.

Kilpisen vanhemmat olivat tiilimestari Juho Kustaa Kilpinen ja Ida Lindgren ja puoliso vuodesta 1940 Ruth Kaarina Salmelin. Kilpinen kävi kansakoulun ja teki opintomatkoja Viroon, Saksaan, Tanskaan ja Ruotsiin. Hän oli Helsingin Puu Oy:n metsätyönjohtaja vuodesta 1921, Paperipuu Oy:n metsätyönjohtaja 1926–1927 ja Uudenmaan piirin piiripäällikkö 1928–1930, Toiminimi Arvi Kilpisen perustaja ja johtaja 1930–1938, Jalofaneeri Oy:n pääosakas, toimitusjohtaja ja johtokunnan puheenjohtaja 1938–1942, Viiala Oy:n omistaja, toimitusjohtaja ja johtokunnan puheenjohtaja 1941–1957 ja Oy Craftwood Ab:n omistaja vuodesta 1968. Kilpinen oli Viialan kunnanvaltuutettu vuodesta 1946 ja hänellä oli myös useita muita luottamustehtäviä. Viiala oli Suomen Lentäjien Yhdistyksen perustajajäsen ja puheenjohtaja 1945–1946 ja kuului Suomen Ilmailuliiton johtokuntaan. Sotilasarvoltaan sekä talvisotaan että jatkosotaan hävittäjälentäjänä osallistunut Kilpinen oli reservin kersantti. Hänet muistetaan myös hevosurheilun harrastajana. Kauppaneuvoksen arvonimen Kilpinen sai 1950.

Lähteet

Suomalaiset yrittäjät
Suomalaiset yritysjohtajat
Kauppaneuvokset
Viialan kunnanvaltuutetut
Suomalaiset hävittäjälentäjät
Vuonna 1905 syntyneet
Vuonna 1973 kuolleet